SET บ่ายหลุดแนวรับ 1,600 จุด ร่วงตามดาวฟิวเจอร์
SET เปิดบ่ายร่วงกว่า 17 จุด หลังจากดัชนีแนวรับหลุด 1,600 จุด ตามตลาดต่างประเทศโดยเฉพาะตลาดหุ้นสหรัฐที่ปรับฐานลงแรงเมื่อคืนนี้ รวมถึงนักลงทุนกังวลตัวเลขจ้างงานนอกภาคเกษตรสหรัฐเดือนก.พ. 
SET เปิดบ่ายร่วงกว่า 17 จุด หลังจากดัชนีแนวรับหลุด 1,600 จุด รวมถึงนักลงทุนกังวลตัวเลขจ้างงานนอกภาคเกษตรสหรัฐเดือนก.พ.
10 มี.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 15:24 น. อยู่ที่ 1,596.97 จุด ลดลง 17.25 จุด หรือ 1.07% สูงสุดที่ 1,609.10 จุด ต่ำสุดที่ 1,596.60 จุด มูลค่าการซื้อขาย 33,069.90 ล้านบาท
โดยตลาดหุ้นไทยภาคบ่ายปรับตัวลงต่อเนื่องจากภาคเช้าและหลุดระดับ 1,600 จุด โดยมีแรงขายหุ้นขนาดใหญ่ (Big Cap) ออกมาต่อเนื่อง ตามตลาดต่างประเทศโดยเฉพาะตลาดหุ้นสหรัฐที่ปรับฐานลงแรงเมื่อคืนนี้
ด้าน บล.โกลเบล็กระบุว่า ดัชนียังแกว่งตัวในลักษณะ Sideway ออกข้าง โดยนักลงทุนยังจับตากระทรวงแรงงานสหรัฐจะเปิดเผยตัวเลขจ้างงานนอกภาคเกษตรประจำเดือนก.พ.ในวันนี้ ขณะที่แนวรับ 1,600 จุด ส่วนแนวต้าน 1,623 จุด